Фигыль.
1. Фигыльләрне тап, заманын, зат-санын, төркемчәсен билгелә.
Һәр тууның көне, сәгате бар – 
Үз вакыты, димәк, үз даны.
Бар аларның җанны тетрәткәне,
Тетрәткәне хәтта дөньяны. (“Туу” Н.Нәҗми)

Бер ел бүдәнә симерсә,
Бер ел – тартай, дигәннәр.
Акыллылар яшәүнең бар
Серенә төшенгәннәр. (“Бүдәнә белән тартай” Н.Нәҗми)

Нигә кинәт искә төште әле
Җиккән атым – көрән алаша?
Аның белән тәүге буразнамны
Мин сызганмын икән ләбаса!..
Чит өердән ул адашып килеп
Кушылганмы тай чагында,
Колхоз халкы аны “апалнай” дип
Йөретте гел безнең авылда. (“Алаша” Н.Нәҗми)

Балалыктан һәр сүз сеңеп
Кала икән күңелеңә:
Кайда барма, булды юлдаш
Минем бөтен гомеремә
“Шадра пәри”... “Шадра пәри”...  (“Шадра пәри” Н.Нәҗми)

Үрбашыннан чикләвеклек аша
Үрчокырга төшкән сукмаклар
Алып килер иде Акчишмәгә - 
Суын эчәр иде кунаклар. (“Акчишмә” Н.Нәҗми)


